Balti lamekarp

Balti lamekarp (Limecola balthica) on karbiliik lamekarplaste (Tellinidae) sugukonnast, kes elab Põhjameres ja Läänemeres, aga ka Atlandi ookeani loodeosas ja Põhja-Jäämeres.Macoma balthica (Linnaeus, 1758). - WoRMS

 Kirjeldus 
Balti lamekarbi koda on ümar, peaaegu ringja kujuga, nii et kilbi kõrgeim osa (umbo) paikneb koja enam-vähem keskjoonelBaltic tellin (Macoma balthica). - The Marine Life Information Network. See on värvilt roosakas või valkjasT. Hunt. Milliseid karbipoolmeid rannaliivalt leiame? - looduskalendr.ee või värvunud kontsentriliste ringidena umbo ümber, õhuke ja habras, pikema külje läbimõõt umbes kaks ja pool sentimeetrit. Koja tagumine külg võib olla kergelt ahenenud.  Väävlirikastes setetes võib koda olla tumedam. Periostrakum värvitu või helepruun, kõige silmatorkavam servadel.

 Ökoloogia 
Loom eelistab madalat riimvett, kus kaevub põhjamuda ülemisse kihti, et sealt filtreerida oma toidus. Elutseb kuni neljakümne meetri sügavusel. Läänemere Eesti vetes elutsevatest karpidest talub balti lamekarp kõige paremini merevee soolsuse vähenemist ja on kõige laialdasemalt levinud ja suurema arvukusega bentoseliik, hinnanguliselt meie arvukaim merekarp..

Lamekarpidest toituvad paljud kalaliigid, eelkõige vimb, lest ja ümarmudil, aga ka sukelpardid, nagu tõmmuvaeras ja aulhttp://marge.offline.ee/kalakaardid/toiduahel/lamekarp.pdf. 

Balti lamekarp on oma elukeskkonnas edukalt suutnud konkureerida võõrliigi virgiinia korgitsussiga (erinevalt kohalikest hulkharjasussidest, kelle arvukus on vähenenud)Ojaveer, L. Eek, J. Kotta. Vee võõrliikide käsiraamat. Tallinn, 2011.

 Viited 

 Välislingid 
Budd, G.C.& Rayment, W.J. 2001. Limecola balthica Baltic tellin. In Tyler-Walters H. and Hiscock K. (eds) Marine Life Information Network: Biology and Sensitivity Key Information Reviews, Plymouth: Marine Biological Association of the United Kingdom. DOI https://dx.doi.org/10.17031/marlinsp.1465.1

Kategooria:Karbid